Buru iela (Rīga)
Šis raksts ir par ielu Rīgā. Par citām jēdziena Buru iela nozīmēm skatīt nozīmju atdalīšanas lapu. Buru iela ir iela Rīgā, Zemgales priekšpilsētā, Torņakalna apkaimē. Buru iela sākas krustojumā ar Jelgavas ielu iepretim 2. trolejbusu parkam un beidzas krustojumā ar Mūkusalas ielu. Kopējais ielas garums ir aptuveni 640 metri. Posmā no Jelgavas ielas līdz Laivu ielai tā ir asfaltēta iela ar 2 braukšanas joslām, savukārt atlikušajā ielas daļā tā ir grantēta. Ielā pārsvarā rūpnieciskā apbūve, posmā starp Laivu ielu un Mūkusalas ielu daļēji saglabājusies 19. gadsimta beigu un 20. gadsimta sākuma apbūve.